Cutru

Cutru è nu cumuni di 10.474 abbitanti dâ pruvincia di Cutroni cu paranumi i Città d'i scacchi.

 Giografia 
U paisi si trova subba na chiana avuta 226 mietri subba u livieddru d'u mari, 'nta l'ientruterra Jonicu Calabbrisi. Ppi su motivu tena sempi n'aria arrifriscata i d'estati e no troppu fridda 'nto vienru.
U tirrienu i du cumuni e surcatu i tre Ghjumari ,com'u Tacina, ca signa u ncignari da provicia e Catanzaru. Tena setti chilometri i spiggia ca si trovanu alu *Sataccatu i Cutru.
E' luntanu i *Cutruanu diciuattu chilometri ,i *Catanzaru 55, i *cusenza centuvinti, i *Riggiu Calabbria ducientudeci.

 Storia 
Cutru ntô piriuadu Grecu si chijamava Kyterion picchi è subba na collina fatta i crita.

Ntô 1575 u Rre i da Spagna Filippu Sicundu i Burbuni ha ntitulatu u paisi Città ,picchi Giuanni Linardu i Bona ha bingiutu na jucata i scacchij c'hava dd'organizzatu Rre contra u Cardinali Ruy Lopez i da Sigura.

Nta l'uattu i Marzu i du 1832 u paisi vena arrivutatu i nu terremuatu: tutti i casi hanu tumbatu trann l'atari i du Signuri ala gghjiesa i d'a Riforma.

Alu ncignari du 1900 finu all'anni '70, Cutru era u paisi kiu rrandu i da provincia ,pua i cristina hanu ncignatu u si ndi partanu o nta Ggermania o vierzu Reggi'Emila.

 Monumenti 

 Gghjiesa i da Nuzziata 
Fravicata pa Madonna i da Nuzziata nta 1832 duappu u terremuatu i chir'annu.

Tena 3 Navati, chira nta u mmienzu va vierzu l'atari i marmaru du  milli e setticientu, cu subba a Cruci ,fatta i d'uaru, i Giottu, ali menzini i l'atari ci su du coni cu i staui i lignu i Santa Lucia e di San Franciscu i Paula.

I l'anni 70 c'è u prievitu Don Cicciu Poerio.

Quandu a Gghjiesa l'hanu fravicata e chin l'ha fravicata a prima vota u si sa, parica ntu 1400 era già fravicata vecchija.

 Cumbientu i d'a Rifroma 
U cumbientu i di monachi i d'a Riforma tena nu capanili avutu cu na campana randa i bronzu.
Nta Gghjiesa c'è nu Crucifissu i lignu du XVII sieculu, fatta i du monachu Patri Umili Pituarnu i Petralia Suprana, pi mbascaiata i Patri Binnidittu e Patri Ddanieli.

A prima fravica i du cumbientu averra i d'essiri i du XVI sieculu, peroni puterra d'essiri puru i du XIII, i du periodu Bizzantinu, infatt c'è pur mo' n'uartu ca si chiama Vignali i San Basiliu, chissu ni fa capiri ca na vota c'eranu i monachi Grieci ortodossi i l'ordini i Santu Basiliu. Ntô 1315 u Papa Martinu V quandu hanu cacciatu i monachi ortodossi ha misu i monachi i San Franciscu , c'hanu fattu a Gghjiesa chiù beddra e chjiu randa. I monachi ca c'eranu tandu era riformati, pi chissu ca si chiama puru mo' Gghjiesa i d'a Riforma.

 Frazzioni 

Sant Linardu i Cutru
Staccatu i Cutru

Catigurìa:Calabbria
Catigurìa:Cumuna dâ pruvincia di Cutroni
Catigurìa:Cumuna taliani